da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da fi eo en da da da da da fr da fr fr en en da da da fr da da sv da da en da da en da da en da da en da da da et da da da da fr da en da da da da da da da da da sv da da da da da da da da da da da da da da da da da da da da da da da da da da da da da da da en da da da da da da da da da da da da da da da da da da da en da da en da da da da da da da da da nb da en da da nl da da da da da nb da en da it da da es en da da da da sv pl it en sq nb sv it en sq nb sv da da en da tr en en da da da da da da da da da sv fr en da en en en da fr da fr es da da en en da de de en nn da en da de de da da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Clopixol®? - Find information på Medicin.dk
Clopixol® bruges til behandling af
Psykiske lidelser er sygdomme som så meget andet, men det er ikke altid nemt at spotte patienten.
Clopixol® er et middel mod psykoser. Middeldosismiddel.
Clopixol® anvendes til behandling af psykoser.
Dosis er individuel og afhænger af sygdommens art og sværhedsgrad.
Akut skizofreni, andre akutte psykoser og alvorlig akut uro samt mani
Voksne. Sædvanligvis 10-50 mg i døgnet, evt. op til 75 mg i døgnet.
Kronisk skizofreni og andre psykoser
Psykotisk angst, uro og konfusion hos ældre
Sædvanligvis 2-6 mg i døgnet.
Erfaring savnes vedr. børn og unge under 17 år.
Flere end 10 ud af 100 personer får bivirkningen.
Motorisk uro, Ufrivillige rykkende bevægelser.
Diarré, Fordøjelsesbesvær, Forstoppelse, Opkastning, Øget spytdannelse.
Gangforstyrrelser, Hukommelsesbesvær, Rysten, Ufrivillige langsomme bevægelser, Ændring i hudens følesans, Hovedpine.
Angst, Depression, Koncentrationsbesvær, Nervøsitet, Uro og rastløshed, Søvnløshed, Unormale drømme.
Manglende vandladning, Øget urinmængde.
Højst 1 ud af 100 personer får bivirkningen.
Tinnitus, Overfølsomhed over for lyd.
Mavesmerter, Kvalme, Luft fra tarmen.
Kramper, Nedsat muskelspænding, Muskelstivhed.
Besvær med at styre arme og ben, Kramper i halsmuskulaturen, Migræne, Parkinsonisme, Ufrivillige bevægelser, Ufrivillige øjenbevægelser, Vedvarende krampe i tyggemusklen, Overlivlige reflekser.
Manglende orgasme  (kvinder), Rejsningsproblemer, Manglende eller forsinket sædafgang, Tørhed i skeden, Øget sexlyst.
Betændelse i huden, Overfølsomhed over for sollys, Småblødninger i hud og slimhinder, Fedtet hud, Hududslæt, Ændret farve i huden.
Besvimelsesanfald, Lavt blodtryk, Hedeture.
Højst 1 ud af 1.000 personer får bivirkningen.
Øget risiko for infektioner pga. mangel på hvide blodlegemer, Øget tendens til blødning pga. fald i antallet af blodplader.
Øget mængde af hormonet prolaktin i blodet.
Anafylaktisk chok - en akut alvorlig allergisk tilstand, Overfølsomhed.
Påvirkning af ekg  (herunder forlænget QT-interval*).
For meget fedt i blodet, Forhøjet blodsukker, Nedsat følsomhed over for glucose.
Langvarig smertefuld erektion, Udebleven menstruation, Udvikling af bryster hos mænd, Mælkeflåd.
Højst 1 ud af 10.000 personer får bivirkningen.
Malignt neuroleptikasyndrom - alvorlig tilstand med bl.a. feber og bevidsthedssløring.
Blodprop i de dybe vener.
* Forlænget QT-interval er en særlig type forstyrrelse af hjerterytmen, som i enkelte tilfælde kan føre til pludselig død.
Pludselig uforklarlig død er forekommet.
Malignt neuroleptikasyndrom er en alvorlig tilstand med feber, bevidsthedssløring og flere af de ovennævnte bivirkninger. Denne tilstand kræver øjeblikkelig lægehjælp.
Ufrivillige bevægelser forekommer oftest ved langtidsbehandling. Disse vil normalt svinde efter ophør med midlet, hos enkelte er de dog vedvarende.
Læs generelt om bivirkninger
Bør ikke anvendes ved svækket bevidsthed, ved kredsløbskollaps samt ved forandringer i blodets sammensætning.
Ved sygdom i hjernen
Hvis man har tendens til kramper.
Alkohol forstærker midlets sløvende virkning.
Der er set større dødelighed end normalt, når man behandler ældre med demens med antipsykotika.
Blodpropper kan ses ved behandling med antipsykotika. Man skal være ekstra opmærksom, hvis man har forhøjet risiko for at få blodpropper.
Midlet skal anvendes med forsigtighed, hvis man har øget risiko for at udvikle forlænget QT-interval - en særlig type rytmeforstyrrelser i hjertet. Det gælder fx ved for lidt kalium i blodet, langsom puls, forskellige hjertelidelser, samtidig brug af vanddrivende midler samt hvis man er kvinde eller over 65 år.
Antipsykotika kan i nogle tilfælde øge mængden af hormonet prolaktin, som har betydning for udviklingen af brystkræft. Hvis man er i behandling for brystkræft, skal midlet anvendes med forsigtighed.
Forsigtighed ved meget dårligt fungerende lever.
Brug af anden medicin
Det er vigtigt at informere lægen om alle de lægemidler, du tager.
Clopixol® kan påvirke en samtidig behandling med andre lægemidler.
Clopixol® forstærker den søvndyssende effekt af beroligende midler, sovemidler, smertestillende midler og antihistaminer.
Clopixol® kan øge virkningen af codein (middel mod smerter og hoste).
Det kan være nødvendigt, at justere doseringen af begge midler ved samtidig brug af midler mod psykoser og visse midler mod depression (tricykliske antidepressiva).
Clopixol® kan nedsætte virkningen af levodopa (middel mod Parkinsons sygdom).
Bivirkningerne fra bevægeapparatet kan forstærkes ved samtidig brug af metoclopramid (middel mod kvalme og opkastning).
En række midler (heriblandt visse midler mod depression og visse midler mod svamp) kan øge virkningen af Clopixol®.
Samtidig brug af midler, der kan medføre forlænget QT-interval - en særlig form for rytmeforstyrrelser i hjertet bør om muligt undgås. Det gælder bl.a. visse midler mod hjerterytmeforstyrrelser, visse midler mod psykoser samt flere antibiotika og antidepressiva.
Bør ikke anvendes pga. manglende viden.
Læs mere om gravide og medicin
Kan om nødvendigt anvendes.
Læs mere om ammende og medicin
Må ikke tappes. 3 måneders karantæne efter endt behandling.
Læs mere om bloddonorer og medicin
Virker ved at ændre aktiviteten af flere signalstoffer i hjernen, så overførslen af nerveimpulser i hjernen hæmmes. Midlet har således en beroligende og antipsykotisk virkning uden at virke helbredende.
Den antipsykotiske virkning kan først forventes efter behandling i 1-2 uger, undertiden 1-2 måneder. Virkningen ved psykoser kan vare flere uger, efter at behandlingen er ophørt.
Halveringstiden I blodet (T½) er ca. 20 timer.
Tabletter. 1 tablet (filmovertrukken) indeholder 10 mg zuclopenthixol (som dihydrochlorid).
Lactose : filmovertrukne tabletter 10 mg  (Orifarm) , filmovertrukne tabletter 10 mg  (2care4)
Se » indlægsseddel vedr. udseende, evt. farvestoffer og hjælpestoffer i » Parallelimporterede pakninger.
Pakninger, priser, tilskud og udlevering
filmovertrukne tabletter 10 mg  (Orifarm) (kan dosisdisp.)
filmovertrukne tabletter 10 mg  (2care4) (kan dosisdisp.)
Læs mere om tilskud
Læs mere om udlevering
Se generelt om substitutionsregler
filmovertrukne tabletter 10 mg
Cisordinol Lundbeck, Zuclopenthixol, filmovertrukne tabletter 10 mg
Parallelimporteret medicin kan se anderledes ud.
Filmovertrukne tabletter  10 mg  (Orifarm)
Information til sundhedsfaglige om
09.02.2022. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø